Cuneiform Tablet Kt 90/k 113 (TPAK 1 11)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-nu-pì-IŠTAR a-šur-mu-ta-bi₄-il₅ ù e-na-na-tim a-na e-na-na-tim qí-bi₄-ma um-ma a-šur-e-nam-ma mì-nam ar-nam ú ší-lá-tim ar-ší-a-ku-ma TÚG.ḪI.A 10 ša um-mì-a-ni i-na té-ga-ra-ma ta-áp-ḫi-šu-nu-ma ù a-šar TÚG.ḪI.A té-zi-bu tù-ša-ḫi-iz-ma TÚG.ḪI.A ú-šu-ra-am lá i-mu-ú-ni šu-up-ra-ma a-na ša ki-ma ku-a-tí lá-dí-in mì-nam e-pu-uš-kà-ma ki-ma a-wi-lim lam-nim té-pu-ša-ni ù a-na me-tim ta-áš-ku-na-ni a-ma a-wi-lu a-ḫu-ni a-mì-ú-tum lu i-de₈-ú-ma a-na e-pì-iš-tim ša té-pu-ší-ni mì-nam ḫu-ša-ḫa-am ša-ni-am i-šu-ma a-dí kà-ni-iš e-tí-qám lá a-na šu-mì TÚG.ḪI.A šu-nu-tí e-tí-qám šu-ma-mì-in TÚG.ḪI-tí-a i-dí-nu-nim ša i pá-ni-a ú-šé-ri-ba-šu-nu-ma ú i-na e-en₆ um-mì-a-ni-a kà-áb-da-ku lá-mì-in SIG₅ e-na-kà a té-er-tim il₅-tám-na ki-ma ṭup-pí-i ta-áš-me-a-ni na-áš-pè-er-ta-kà a-ṣé-ri-a ù a-šar TÚG.ḪI.A té-zi-bu li-li-kam-ma 30 TÚG.ḪI-tí-a ú na-áš-pè-er-tám i ša-zu-za-tí-a lu-ší-ru-nim té-er-ta-kà ú-qá-a